Odense Adresse-Contoirs Efterretninger, 1793-09-13
Odense, den 9de Septbr. Under Dato Frederichsberg Slot den 21de Aug. 1793 har Hs. Majestet udgivet en Placat af følgende Jndhold: Som Vi med Velbehag erfare, at frivillige Foreninger om bestemt Hoverie, hvortil Vi ved Placaterne af 24. Junii og 23. Decbr. 1791 allernaadigst have indbudet Jorddrotter og Bønder i Vort Rige Danmark, have den bedste Fremgang, da saadanne Foreninger allerede paa det største Antal af Jordegodser ere indgaaede, og flere endnu Tid efter anden indkomme i Vort Rentekammer, hvilket giver Os det grundede Haab, at det samme vil kunne opnaaes, om ikke paa alle, saa dog paa de fleeste af de endnu tilbagestaaende Godser, naar Vedkommende blev forundt endnu nogen Tid til at betænke og overlægge en for fælles Bedste saa magtpaaliggende Sag; saa have vi, i Betragtning heraf, allernaadigst besluttet, at udsætte til næstkommende Foraar de Bestemmelser for Hoveriet, som i Følge fornævnte Placater skal skee ved Commissarier paa de Steder, hvor Foreninger ikke træffes. Vi forser Os imidlertid til, at Hosbonder og Bønder, benytte denne Frist til at nærme sig hinanden, og at VoreAmtmænds Mellemhandling vil med Held virke til Hoveriets Bestemmelse i Mindelighed, som for begge Parter maa være mere ønskelig, end den skulde skee ved Commissariers Sigelse. Og paa det at Hoveriets Jndretning, efter de trufne Foreninger, kan, saasnart mueligt tage sin Begyndelse, befale Vi herved allernaadigst: at paa de Jordegodser, hvor flere, end det halve Antal af de hoveriegiørende Bønder have forenet sig med Jorddrotten, skal de øvrige være forpligtede til at forrette Hoveriet efter den af de fleste vedtagne Forening, saalænge indtil af Vore Commissarier kan paaskiønnes, hvorvidt som maatte have grundede Aarsager til ikke at ville tiltræd Foreningen. Skulde disse da og befindes at være blevne meere bebyrdede ved det af de flere vedtagne bestemte Hoverie, end ved det ubestemte, som de forhen havde forrettet, ville Vi, at dem, som ikke have indgaaet Foreningen, skal af Commissarierne tilkiendes en billig Gotgiørelse for det mere, de imidlertid havde gjort. For det øvrige skal det i eet og alt have sit Forblivende ved meerbemeldte Placater af 24de Juni og 23de December 1791. Den i Avisen No. 72 meldte Forordning, fastsætter følgende Bestemmelser: 1. Ligesom det, ved ethvert Skifte, hvor der ere umyndige Arvinger, bør lagttages, at enten den fødte, eller en af Øvrigheden udnævnt Værge, saasnart Boet tages under Behandling, tilsiges at møde, for at paasee Myndlingernes Tarv, saa skal dette især nøie efterleves, i Hensigt til de Skifter, der forrettes af overordentlige Skifteforvaltere; til den Ende befale Vi, at disse, hvad enten de ere Commissarier, Executores Testamentii, eller Samfrænder, skulle strax, naar Skiftet tager sin Begyndelse, anmelde saadant for Stedets almindelige SkifteRet eller Øvrighed, som uopholdeligen besørger Værger, udnævnte, efter Lovens Forskrivt. 2. Naar Skiftet er bleven tilendebragt, skulle de ligeledes i Overeensstemmelse med Forordningen af 31te Martii 1719, dens 15, meddeele den almindelige Skifte Jurisdiktion fuldstændig Underretning om de Umyndiges Arv, paa det at Øvrigheden og Over-Formynderne kunne have det fornødne Tilsyn med Værgemaalet, og drage Omsorg for Midlernes Sikkerhed. 3. Dersom enten overordentlige Skifte Forvaltere efterlade at giøre den befalede Anmeldelse, eller den vedkommende Øvrighed forsømmer at sætte de Umyndige Værger, da bør de ikke allene staae Myndlingerne til Ansvar for alt Tab, men endog bøde 100 Rd. til FattigKassen, paa det Sted, hvor Skiftet holdes. 4. Naar nogen Enke eller Enkemand, der har skiftet med Umyndige, ved Commissarier eller Samfrænder, vil indtræde i nyt Ægteskab, skal det, under lige Straf, være Præsterne forbudet, at forrette Vielsen, forinden det bevises, med Attest fra Stedets almindelige SkifteRet, at denne Forordnings Bydende er bleven efterkommet 5. Paa det at ingen skal kunne undskylde sig med Uvidenhed om denne Anordning, befale Vi, at den allevegne skal oplæses fra Prædikestolene, og et tilstrækkeligt Antal af Exemplarer uddeeles iblandt Almuen.